Резиденттердің ғылыми-зерттеу жұмысы

Кардиология кафедрасы резиденттерінің ғылыми-зерттеу жұмысы білім беру үдерісінің маңызды құрамдас бөлігі болып табылады және ғылыми ойлауды, клиникалық деректерді талдау дағдыларын, дәлелді медицина қағидаттарын қолдануды қалыптастыруға бағытталған.

Резиденттер бастамашыл және кафедралық ғылыми жобаларды орындауға белсенді түрде тартылып, ғылыми мақалалар, тезистер, клиникалық жағдайларды даярлауға қатысады, сондай-ақ республикалық және халықаралық конференциялар мен конгрестерде баяндамалармен сөз сөйлейді. Кафедра базасында зерттеу әдіснамасы, биостатистика, медициналық этика және жарияланымдық белсенділік мәселелері бойынша ғылыми семинарлар, дөңгелек үстелдер және оқыту іс-шаралары жүйелі түрде өткізіледі.

Резиденттердің ғылыми жұмысының нәтижелері халықаралық деректер базаларында индекстелетін отандық және шетелдік рецензияланатын журналдарда жарияланып, оқу үдерісіне және клиникалық практикаға енгізіледі. Ғылыми қызмет тәжірибелі оқытушылардың жетекшілігімен жүзеге асырылады және үздіксіз кәсіби әрі ғылыми дамуға бағдарланған бәсекеге қабілетті мамандарды даярлауға бағытталған.

Рисунок4

Рисунок3

Рисунок2

Рисунок1